Ds musikalische Programm vom 20. Ouguscht gseht öpe eso us:
Am 5i eröffnet Knabemusig Bern dasjährige Openair. Druf abe fougt scho der erscht Höhepunkt: d'Streetband Pfistermen's Friends heizt der Ferbärg so richtig füre Unterhaltigsmusigs-Wettbewerb uf.
Aschliessend präsentiere üs Vereine vo Brienz, Gals, Wahlendorf, Ittigen-Papiermühle/Urtenen-Schönbühl und Röthenbach ihres Programm. D'Jury lost de ufmerksam zue und duet der Wanderpris nöi verleihe. Die Siegerehrig wird vo der MG Ostermundige, em stouze Sieger vo 2014, musikalisch umrahmt.
Zum Abschluss spiut Viera Blech. I ihrem Programm tüe sy sicher ou Stück vo der nöie CD iboue. Musig wo der Feräbärg no nid ghört het =D
Dernäbe gits auerhand Sache zum ässe und dermit spiele. Löht nech am Beschte vo üsere Musig überrasche!
Nume no nüne-siebzg mau schlafe…